ende banden It tussche elc twee ghelindt sal staen een dack
vinste staende opde wonne daer die stijle van sullen sijn vier
voet hoeghe en twe voet wijdt ende dicke vier duyme ende eene
halve It die scheerstijle sullen sijn vi duyme dicke ende x duyme
bueet in huen necke met huen balcken vi duyme en viii duyme
en vanden nae hen behoirte de welfhoute inne gesteken met henne
erven It die yeirste rijwonne sal sijn vijf duyme int viercant
met hennen toebehoirte en met haen pootstijle daer op staende
oic wesende vijf duyme int viercant met henen balcxken van vijf
duyme en uut en eene halve Behoud oft die keyers ghebroken
sijn soe sal den rijboom eene duym meerd sijn It doverste
in wonne sal sijn vijf duyme en vierduyme ende daer bove
een fyler liggen ond die haenbalcke Welke fylier dick sal
wesen vier duyme int viercant met haen stijlen en vanden
nae den eysch vande wercke It die kepers sulle sijn lanck
nae hen behoirte dicke onder drie duyme ende bove twee
en eene halve en breet ond vier duyme en bove drie en
eene halve liggen deen vande anden omtant eene voet vgadt
met henne haenbalcke It bove den yerste solde sal staen tussche
elc ghebindt op beyde zijde een half cruysvinste van goede
herden eycke houte ghestave hoghe vijf voete en eene halve
en wijdt twee voeten bynne wercx met huen playen nae sijn
behoirte ovcomen onder halve duyve gherabat tot dobbele vinsten
met eene stijlken alsoe dat die onderste sulle sijn drie voet
hoeghe ende dovste twee ende tstijlken dicke omtrint vier
duyme It bove allen die half truyssinsten sal staen een bert
dicke onderhalve duym en breet omtrint vi duyme It die
rijkele sulle sijn diecke drie duyme en eene halve ende vier
duyme breet liggen van een onderhalve voet ghewracht met
hoen ghebintssele en allen die rijkele sulle wesen ghenichelt
en lanck omtrint acht voete en eene halve It die welfhoute
sullen sijn gheerent en ghetant It die karbeele sulle lanck sijn
vier voet lanck tussche hen tande ghestekent onder en bove It
die ghevel vanden wercle sal ghewracht sijn met eene
tor nae den eysch vanden anden dake op beyde zijden
ghelijc daer van die hoireboem sal sijn vijf duyme int viercant
en die gotier boem nae sijne eysch It inde ghebel sal staen
op elc sijde een groote cruysvinste met huen bert boven